hotchpotch/miracl-hf-unified huggingface dataset:
Uleksiitti
Uleksiitti (NaCaBO(OH)•5(HO)) on mineraali, jolla on lähinnä nimellistä korukivikäyttöä. Pääasiallisesti kivien keräilijät suosivat niitä kokoelmissaan sen erikoisten optisten ominaisuuksian vuoksi.
Se on kemialliselta koostumukseltaan vesipitoista natrium-kalsiumboraattia. Sen väri on valkoinen, ja se muodostaa sedimenttikivissä pieniä, kuituisia kasaumia.
Uleksiitin Mohsin kovuus on 2, ja sen ominaispaino on 1,9–2. Uleksiitti on kuituinen kivi, jossa esiintyy kissansilmäilmiö. Sen yhdensuuntaiset kiteet aiheuttavat sen, että esimerkiksi kiven alle pantu teksti ilmestyy kiven pinnalle (katso kuva). Tämän takia uleksiittia kutsutaankin TV-kiveksi.
Uleksiitin yleisin hiontamuoto on edellä mainituista ominaisuuksista johtuen tasapohjainen pyöröhionta (cabouchon), jolloin myös pohja on kiillotettu, tai yksioikoisesti hionta, jossa kiteen molemmat päät ovat leikattu yhdensuuntaisiksi ja kiillotettu.
Uleksiittia esiintyy Kaliforniassa ja Nevadassa Yhdysvalloissa, Kanadassa, Perussa, Chilessä, Turkissa ja Italiassa. Uleksiitin voi sekoittaa colemaniittiin tai seleniittiin.
Pälkäneen puuaapinen
Suomalaisten kirjapainojen siirryttyä isonvihan vuoksi Tukholmaan aiheuttaen pulan lasten aapiskirjoissa kirjanpainaja Daniel Medelplan kaiversi puulaatoille ja painoi niillä Pälkäneen puuaapisen. Aapisen etulehdellä oli teksti "Lasten Paras Tawara, elli ABC-Kirja, joca on suuren tarpeen tähden leicattu Puuhun ja Pälkänen Seurakunnan Saarnamiesten toimituxen cautta, Prändätty Pälkänellä Daniel Medelplanilda Tauralan Kylässä 1719". Ainoa jäljelle jäänyt kappale tuhoutui Turun palossa 1827.
Gene Tunney
James Joseph "Gene" Tunney (25. toukokuuta 1897 – 7. marraskuuta 1978) oli nyrkkeilyn raskaansarjan maailmanmestari 1926-1928.
Tunney voitti raskaansarjan maailmanmestaruuden Jack Dempseyltä 23. syyskuuta 1926 Philadelphiassa yli 120 000 katsojan edessä. Vuotta myöhemmin, 22. syyskuuta 1927 miehet kohtasivat Chicagossa ottelussa, joka oli ensimmäinen yli kahden miljoonan Yhdysvaltain dollarin tulot tuottanut nyrkkeilyottelu. Kohtaaminen muistetaan "pitkästä laskusta"; Tunney tuli lyödyksi lattiaan mutta sai yli kymmenen sekuntia aikaa nousta ylös. Ottelu päättyi Tunneyn kiistattomaan pistevoittoon.
Tunney lopetti lyömättömänä raskaassa sarjassa voitettuaan Tom Heeneyn 1928. Ammattilaisuransa ainoan tappion hän kärsi keskisarjan maailmanmestari Harry Grebille. Hänestä on käytetty lempinimiä "Nyrkkeilevä merimies" ja "Uneksiva mestari".
Benetton B197
Benetton B197 oli Pat Symondsin ja Nick Wirthin suunnittelema auto, jolla Benetton-talli kilpaili Formula 1 -kaudella 1997. Autoa ajoivat Jean Alesi ja Gerhard Berger, jotka molemmat olivat toista vuottaan tallissa. Berger joutui olemaan poissa kolmesta kilpailusta poskiontelo-ongelmien takia. Tämän takia Alexander Wurz korvasi hänet. Wurz teki debyyttinsä Kanadan Grand Prix'ssa.
Auto oli kehitetty versio edellisen kauden B196-autosta, jota molempien kuljettajien mielestä oli vaikeaa ajaa äärirajoille asti. B197 osoittautui kilpailukykyiseksi lähes jokaisessa kilpailussa, mutta sillä saavutettiin vain yksi voitto. Voitto tuli Saksan Grand Prix'sta, ja sen voitti Berger, joka oli juuri palannut auton rattiin sairauslomansa jälkeen. Auton suurin ongelma oli renkaiden saaminen tarpeeksi suureen lämpötilaan radoilla, joissa pitoa oli vähän. Erityisesti tämä ongelma näkyi aika-ajoissa. Berger ja Alesi onnistuivat kuitenkin molemmat saavuttamaan yhden paalupaikan kauden aikana. Kauden lopussa oli selvää, että talli joutuisi etsimään uudet kuljettajat seuraavaksi kaudeksi, sillä Berger jäi kauden lopussa eläkkeelle ja Alesi siirtyi Sauber-talliin.
Talli sijoittui valmistajien MM-sarjassa lopulta kolmanneksi ja saavutti 67 MM-pistettä.
(lihavointi tarkoittaa paalupaikkaa)
Greatest Hits Live
"Greatest Hits Live" on vuonna 2006 entisen Kiss-kitaristi Ace Frehleyn julkaisema livealbumi, jonka ensimmäiset kuusi kappaletta nauhoitettiin vuonna 1997. Loput on nauhoitettu konsertista 2006. Kokoonpanosta ei ole tietoa.
Loaded Deck
Loaded Deck on yhdysvaltalaisen KISS-yhtyeen entisen kitaristin Ace Frehleyn julkaisema albumi vuodelta 1998. Albumin kappaleet 2-6, 11 ja 12 aiemmin julkaistu, sekä 7-9 ovat liveversioita aiemmin julkaistuista kappaleista.
12 Picks
12 Picks on Ace Frehleyn julkaisema albumi vuodelta 1997. Kokoelman Kappaleet 1-6 on aiemmin julkaistu Frehleyn muilla studioalbumeilla ja raidat 7-12 nauhoitettu konsertissa Hammersmith Odeonissa, Lontoossa, Englannissa.
Anna Watson
Anna Watson on fiktiivinen sarjakuvahahmo Marvelin sarjakuvamaailmassa. Hän on Mary Jane Watsonin täti ja on Peter Parkerin tädin May Parkerin hyvä ystävä. Hänen ensiesiintymisensä oli "Amazing Spider-Man" #15- lehdessä, ja hänen luojansa ovat Stan Lee ja Steve Ditko.
Anna Watson nähtiin Hämähäkkimies-animaatiosarjassa ensi kerran kolmannen kauden alussa ja siitä eteenpäin (hänet mainittiin, mutta häntä ei näytetty sarjan alussa). Äänenään hänellä oli Majel Barrett.
Uinti kesäolympialaisissa 1900
Kesäolympialaisissa 1900, Pariisissa, uitiin seitsemän uintimatkaa, ainoastaan miehille.
Myös Belgialla, Italialla, Ruotsilla ja Yhdysvalloilla oli kisassa mukana uimareita, mutta he eivät voittaneet mitaleita.
A Fistful of Alice
A Fistful of Alice on rock -muusikko Alice Cooperin vuonna 1997 julkaisema livealbumi. Se on nauhoitettu Sammy Hagarin Cabo Wabo -clubilla vuonna 1996. Slash ja Rob Zombie vierailevat levyllä muutamassa kappaleessa. Viimeinen kappale ”Is Anyone Home?” on aikaisemmin julkaisematon.
The Life and Crimes of Alice Cooper
The Life and Crimes of Alice Cooper on Alice Cooperin vuonna 1999 julkaistu neljän CD-levyn kokoelma.
Stewart SF01
Stewart SF01 oli Alan Jenkinsin suunnittelema auto, jolla Stewart-talli kilpaili Formula 1 -kaudella 1997. Auto oli tallin ensimmäinen auto, ja sitä ajoivat Jordanilta talliin tullut Rubens Barrichello ja Jan Magnussen, jolla oli vain yhden kilpailun kokemus kaudelta 1995 McLaren-tallissa.
Vaikka auto oli melko kilpailukykyinen yltääkseen säännöllisesti pisteillä, oli se kuitenkin todella epäluotettava. Autolla ajettiin maaliin asti 8 kertaa 34:stä mahdollisesta. Suurin syy tähän oli Fordin moottorin ja auton öljytankin saaminen toimimaan yhdessä kunnolla. Barrichello onnistui kuitenkin ajamaan toiseksi sateisessa Monacon GP:ssä. Kilpailusta saadut pisteet olivat samalla tallin historian ensimmäiset pisteet.
Talli sijoittui valmistajien loppupisteissä lopulta yhdeksänneksi kuudella MM-pistettä.
Pohjanmaa (elokuva)
Pohjanmaa on Pekka Parikan ohjaama elokuva vuodelta 1988. Se perustuu Antti Tuurin 1982 kirjoittamaan samannimiseen romaaniin. Elokuvan ensi-ilta oli 26. helmikuuta 1988.
Elokuva voitti kolme Jussi-palkintoa (ohjaus, kuvaus ja leikkaus). Sille jaettiin myös kaksi ranskalaista palkintoa. Pohjanmaa sai 1989 Rouenin festivaalin lehdistöpalkinnon, joka oli arvoltaan 100 000 frangia, sekä Ranskan elokuvateattereitten liiton 1. palkinnon (Prix ACOR), joka oli arvoltaan 10 000 frangia.
Tapahtumat sijoittuvat yhdelle helteiselle sunnuntaipäivälle Kauhavalla. Hakaloiden suku on kerääntynyt jakamaan vuosikymmeniä sitten Amerikkaan muuttaneen ja siellä kuolleen isoisän perintöä. Mitenkään äveriäänä isoisä ei näytä kuolleen, sillä tavaroiden joukosta ei löydy muutamaa vaatekappaletta ja rikkinäistä taskukelloa arvokkaampaa tavaraa. Yhdellä Hakaloiden veljeksistä, Veikolla (Esko Salminen), on selvittämättömiä asioita entisen liikekumppaninsa Ketolan (Paavo Pentikäinen) kanssa. He olivat yhdessä omistaneet mattokutomon, jonka konkurssin yhteydessä Ketola oli pettänyt Veikkoa. Veikko käy aamulla Erkin (Taneli Mäkelä) kuskatessa uhkailemassa Ketolaa tämän kotona, tilanteen rauhoittaa Kalevi Haapojan esittämä vanhempi poliisikonstaapeli Lammi. Hakaloiden syytinkimökissä asuu "isomummu" (Alli Häjänen), jonka jo huojuva muisti sekoittaa Erkin pojakseen Martiksi ja samalla aseen hautaamista toruva isumummu tulee paljastaneeksi Erkille asekätkön Suomi-konepistoolista. Erkki löytää aseen ja kokeilee sitä - toteaa toimivaksi ja piilottaa sen mattokutomoon.
Nimismies (Aarno Sulkanen) käy ojentamassa Veikkoa ja kyselee jo kyläläisten tekemästä ilmoituksesta aseella ammuskelusta. Veljekset lähtevät Lummukkaan uimaan ja koska Paavon (Esko Nikkari) pojat, Markku (Heikki Paavilainen), Raimo (Mikko Kouki) ja Antero (Konsta Mäkelä) ovat yhdessä päättäneet "kurmoottaa" Ketolaa, he kehottavat Erkkiä pitämään Veikon pois maisemista kiljulla. Lummukan sorakuopilla veljekset uivat, juovat kiljua ja ammuskelevat konepistoolilla. Paikalle ilmaantuu myös vanha opettaja (Kalevi Kahra), joka tunnistaa sota-ajoilta tutun aseen äänen ja jonka mökille Lappajärvelle lähdetään ammuskelemaan Naganilla. Samaan aikaan on Ketolan pelottelu päättynyt Lapuan suoralla onnettomasti, Ketola on turvautunut taskustaan kaivamaansa puukkoon jolla huitaissut osuman Markun silmään. Erkki saa opettajan mökiltä lähdettyään kuulla tapahtuneesta ja poliisi noutaa loput veljekset Lappajärveltä. Poliisi yrittää kuulustella vahvassa humalassa olevia veljeksiä, mutta asiassa ei päästä juuri eteenpäin. Poliisi saa tarpeeksensa joukosta ja ajaa heidät ulos. Veikko löydetään myöhemmin sammuneena ja lopulta hän kuolee putkassa sydänkohtaukseen.
Äännelaki
Äännelaki on historiallis-vertailevassa kielitieteessä käytetty termi, joka tarkoittaa säännönmukaista äänteellistä kehitystä samaa historiallista jatkumoa edustavassa kielimuodossa. Termillä on paljon käyttöä etymologian ja äänteenmuutosten tutkimuksessa.
Donald Davidson
Donald Davidson voi tarkoittaa seuraavia henkilöitä:
Luettelo Jyväskylän yliopiston ainejärjestöistä
Tämä on luettelo Jyväskylän yliopiston ylioppilaskunnan piirissä toimivista tiedekunta- ja ainejärjestöistä.
Luettelo on järjestetty aakkosjärjestykseen ensin tiedekuntien ja sitten ainejärjestöjen nimien mukaan.
Suzanne Citron
Suzanne Citron (os. Suzanne Grumbach) (15. heinäkuuta 1922 – 22. tammikuuta 2018) oli ranskalainen historioitsija, kirjailija ja kasvatustieteilijä. Hänen molemmat isovanhempansa olivat Ranskan keskeisiä valtiomiehiä: kenraali Paul Grumbach sekä Pariisin hovioikeuden presidentti Eugène Dreyfus.
Ranskan miehityksen aikana hänet pidätettiin Lyonissa 25. kesäkuuta 1944 ja niin Suzanne Grumbach eli kaksi viikkoa Drancyn keskitysleirissä, jotka olivat elokuussa 1944 suljetun leirin viimeiset viikot.
Hän opiskeli historiaa ja suoritti historian maisterintutkinnon, joka on samalla eräänlainen päättötutkinto sekä väitteli tohtorikin nykyhistoriasta. Hän toimi yli kaksikymmentä vuotta lukion historianopettajana ja tämän jälkeen yksitoista vuotta Villetanneusen (Pariisin XIII) yliopiston opettajana. Hänen väitöskirjansa "L’Origine des sociétés de spécialistes et le corporatisme dans l’enseignement secondaire de 1902 à 1914" käsitteli opetuksen sosiologisia ongelmia.
Citron toimi erinomaisen aktiivisti 1960- ja 1970-luvuilla pedagogisissa järjestöissä, joiden tarkoituksena oli muuttaa opetuksen sisältöä. Tässä vaiheessa hän julkaisi lukuisia artikkeleita eri kasvatustieteellisissä lehdissä ja käsitteli niissä eritoten lukio-opetusta. Hänen kirjoituksiaan julkaistiin säännöllisesti näkökulmiaan kolmenkymmenen vuoden ajan Le Monde -lehdessä ja myöhemmin myös Libération-lehdessä.
Sauber C16
Sauber C16 oli Leo Ressin suunnittelema auto, jolla Sauber-talli kilpaili Formula 1 -kaudella 1997. Autoa ajoi pääasiassa Johnny Herbert, joka oli toista vuottaan tallissa, ja Nicola Larini. Larinin paikan tallissa varmisti sopimus, jonka kautta talli sai Ferrarin edellisen kauden moottorit. Näille moottoreille annettiin nimeksi Petronas. Tämä sopimus kesti, kunnes BMW osti tallin kaudeksi 2006.
Kuitenkin Larini, joka oli Ferrarin testikuljettaja, oli tyytymätön Sauberin kunnianhimoon. Tämän takia hän lopetti vain viiden Grand Prix'n jälkeen. Italialainen Gianni Morbidelli tuli korvaamaan Larinia, mutta hän mursi kätensä kahteen otteeseen kauden aikana. Häntä taas tuli korvaamaan tulokas Norberto Fontana.
Vastoin joitain odotuksia auto oli kilpailukykyinen heti kauden alusta lähtien. Kilpailukykyisyys laski kauden loppua kohti kehitystöiden vähyyden vuoksi. Herbertin onnistuneen kauden kohokohta oli Unkarin GP:n kolmas sija. Kilpailussa hän voitti muun muassa molemmat Ferrarit. Herbert keräsi tallin kaikki, paitsi yhden, pisteet.
Talli sijoittui valmistajien MM-loppupisteissä lopulta seitsemänneksi 16 MM-pistettä keränneenä.
Lihavointi tarkoitaa paalupaikkaa, "kursivointi" kilpailun nopeinta kierrosta.
War of Love
War of Love on suomalaisen Negative-yhtyeen ensialbumi, joka julkaistiin 28. maaliskuuta 2003. Albumi sisältää hitin "The Moment of Our Love" ja siitä tehdyn musiikkivideon. Videosta tehtiin myöhemmin uusi versio Saksassa. Albumilta julkaistiin vuonna 2003 kolme singleä seuraavassa järjestyksessä; "Moment of Our Love", "After All" ja "Still Alive". Albumin saatua hyvän vastaanoton, julkaistiin War of Love – Limited Edition.
Albumi nousi Suomen virallisen listan sijalle 5.
The Beast of Alice Cooper
The Beast of Alice Cooper on vuonna 1989 julkaistu Alice Cooperin kokoelma-albumi.
Live at Cabo Wado ’96
Live At Cabo Wabo '96' on Alice Cooperin vuonna 2005 julkaistu livealbumi. Se on uudelleenjulkaisu vuonna 1997 julkaistusta albumista A Fistful of Alice.
Suomukka
Suomukka ("Lathraea squamaria") on lehtivihreätön lehtojen loiskasvi. Suomessa laji on harvinainen ja rauhoitettu.
Suomukalla ei ole lehtivihreää, koska se elää täysloisena eräiden puu- ja pensaslajien juuristoissa. Kasvin maanpäälliset osat ovat väriltään vaaleanvioletit. Vaaleaa, 10–20 cm pitkää, mehevää maavartta peittävät paksut värittömät suomulehdet, ja koko kasvi näyttää kyyristyvän maan alle suojaan. Maavarren juuristossa on imunystyröitä, joista kasvaa imujuuria isäntäkasvien juuriin. Maanpinnan yläpuolinen ilmaverso lakastuu jo keskikesällä. Kukat ovat tiheässä latvatertussa toispuoleisesti. Tukilehdelliset kukat ovat nuokkuvia, ja niiden ylähuuli on vaaleanvioletti ja alahuuli valkoinen. Suomukka kukkii toukokuussa. Kasvi ei joka vuosi kehitä ilmavartta, sillä se kykenee kukkimaan ja tuottamaan siemeniä myös kokonaan maan alla.
Suomukkaa tavataan Keski- ja Itä-Euroopassa Ranskasta ja Brittein saarilta eteläiseen Fennoskandiaan, Keski-Venäjälle ja Balkanille. Lisäksi lajia tavataan Kaukasuksella, Turkissa ja paikoitellen Keski-Aasiassa. Suomessa suomukkaa tavataan Ahvenanmaalta, Varsinais-Suomesta ja Uudeltamaalta.
Suomukka kasvaa rehevissä, multavissa ja kalkkipitoisissa lehdoissa erityisesti euroopanpähkinäpensaan ("Corylus avellana") täysloisena. Se voi loisia myös muilla puulajeilla, kuten leppien, koivujen, haavan, kuusen ja pyökin seurassa. Suomukan elinympäristöt ovat kaventuneet lehtojen kuusettumisen, hakkuiden ja rakentamisen takia.
Sweet &amp; Deceitful
Sweet & Deceitful on suomalaisen Negative-yhtyeen toinen albumi, joka ilmestyi 1. syyskuuta 2004. Albumi sisältää kaksi hittiä, "Frozen to Lose It All" ja "In My Heaven", joista tehtiin myöhemmin musiikkivideot. Albumilta julkaistiin neljä singleä järjestyksessä "Frozen to Lose It All", "In My Heaven", "Until You're Mine", "My My, Hey Hey (Out of the Blue)". Albumilla soitti kosketinsoittaja Janne "Mr. Snack" Kokkonen, joka ei ollut Negativen ensilevyllä, "War of Lovella". Myöhemmin "Frozen to Lose It All" -videosta tehtiin uusi versio Virossa.
Albumi nousi Suomen virallisen listan sijalle 1.
Toukka (saari)
Toukka eli Toukansaari on saari Kajaanin kaupungin alueella Oulujärven itäosassa Ärjänselän ja Paltaselän välissä. Saari on Neuvosenniemen ja Koutaniemen välisellä vesialueella noin 15 kilometriä Kajaanin keskustasta luoteeseen ja 21 kilometriä Paltamon keskustaajamasta lounaaseen.
Havupuuvaltainen saari on noin 2 400 metrin pituinen ja leveimmillään noin 800 metrin levyinen. Saaren korkein kohta kohoaa noin kymmenen metrin korkeuteen Oulujärven pinnan yläpuolelle. Saarella on kaksi laavua.
Mikin klubi
Mikin klubi (, kutsutaan myös nimellä Mikin Hiiriteatteri) on Disney Channelilla ja Toon Disneyllä esitetty animaatiosarja, jossa Mikki Hiiri isännöi omalla klubillaan. Klubille on kutsuttu muita Disney-hahmoja, kuten muun muassa Tuhkimo ja Peter Pan. Jaksoja tehtiin yhteensä 52 vuosina 2002–2003. Illan aikana Mikki Hiiri esittää Mikistä, Hessusta tai Akusta kertovia piirrettyjä, jotka ovat pääosin Akun tehtaan jaksojen osia. Illan musiikkivieraana esiintyy joissakin jaksoissa Akun sisarenpojat Tupu, Hupu ja Lupu. Sarja on puhuttu englanniksi. Suomessa sarjassa on suomenkieliset tekstitykset. Sarjasta on tehty myös elokuva, Mikki Hiiren taikajoulu ja Mikin ketkuteatteri, joka ilmestyi vain DVD:llä ja VHS:llä suomeksi puhuttuina.
Mikki Hiiri toimii klubillaan juontajana.
Hessu Hopo on Mikin klubin kömpelö hovimestari, joka kaatuilee ja sählää jatkuvasti.
Heluna Ammu toimii klubilla juorutoimittajana ja uutistenlukijana.
Minni Hiiri on klubin talousvastaava, joka hoitaa klubin raha-asiat sekä laskut. Hän huolehtii myös klubilla esitettävästä ohjelmasta.
Iines Ankka toimii respanhoitajana, joka pitää kirjaa pöytävarauksista ja vuoroista.
Aku Ankka tervehtii vieraita heidän saapuessaan klubille. Hän joutuu myös silloin tällöin siivoamaan ja järjestelemään klubilla, yleensä aiheutettuaan äkkipikaisuudelaan katastrofin.
Tupu, Hupu ja Lupu huolehtivat väliajoilla yleisön viihdyttämisestä, yleensä erilaisilla musiikkiesityksillä.
Polle Koninkaulus hoitaa klubin mekaniikan ja koneiston sekä käynnistää piirretyt tarvittaessa.
Hansu Hanhi toimii klubilla kokkina. Hänellä on ikävä tapa syödä vieraiden ruokia, ja Hessu joutuukin tuon tuosta estämään häntä.
Pingviinit ovat klubin tehokkaita tarjoilijoita, joilta ei yleensä mikään mene vikaan.
Pekka omistaa Mikin klubin, mutta klubi pysyy Mikillä niin pitkään kuin vain yleisöä riittää ja Mikki muistaa maksaa vuokransa.
Roope esiintyy harvoin ja Akun tavoin yrittää lähes joka kerralla keplotella klubin itselleen, tavalla tai toisella.
Hessun poika Max toimii klubilla ovi-mikkona. Sen lisäksi hän pysäköi vieraiden autot klubin parkkipaikalle.
Luudat huolehtivat klubin siivoamisesta.
Aristokatit ovat muusikkoja, mutta eivät koskaan pääse esiintymään, syystä tai toisesta.
Pekan poika PJ nähtiin yhdessä jaksossa. Kuitenkin tämä osuus jäi pois eikä hän ole sittemmin esiintynyt – toistaiseksi.
Taavi Ankka on hajamielinen professori, jonka omaa piirretyäkin esitetään klubilla.
Yleisössä on muita tuttuja Disney-hahmoja, esimerkiksi Aladdin ja Jafar, Bambi, Pinokkio ja Herkules. Joukossa on nähty myös Scar ja hyeenat, Shenzi, Banzai ja Ed. Scar ei ole puhunut kertaakaan.
Rasinkylä (Puolanka)
Rasinkylä on kylä Puolangan kunnassa Kainuussa. Se sijaitsee Louhijärven etelärannalla noin 16 kilometriä keskustaajamasta Hyrynsalmen suuntaan. Asukkaita on noin 40. Kylän maisemaa hallitsee Rasinvaara.
Herbert Landon
Herbert Landon on kuvitteellinen rikollinen "Hämähäkkimies"-animaatiosarjassa. Hän on Henry McCoyn entinen ystävä. Hänen äänenään toimi David Warner.
Landon alun perin esiintyi kaudella kaksi, tiedemiehenä, joka työskentelee "Brant Corporationissa", mutta salaisesti Kingpinille. Hän vihaa mutantteja ja hän on kehittänyt kemikaalin, joka tuhoaa mutantit.
Samalla hän väittää tekevänsä mutanttiarmeijaa Kingpinille ja valehteli julkisuudessa, että hän oli tekemässä lääkettä mutanteille. Kun Mörkö sai asian selville ja lupasi pitää suunsa kiinni rahasta (mutta kertoi myöhemmin totuuden Hämähäkkimiehelle).
Landon kidnappasi Henry McCoyn (alias Pedon) testejään varten. Wolverine ja Hämähäkkimies kuitenkin tulivat pelastamaan Pedon samalla kun Mörköllä oli levyke joka sisälsi koko Landonin elämäntyön, Landon yritti saada sen, mutta vahingossa putosi omaan testiaineeseensa.
Hän onnistui pääsemään sieltä elävänä (sen jälkeen, kun Mörkö oli jo paennut), mutta hänestä muuttui jättimäinen hirviö, joka tarvitsi sähköä kipunsa lievittämiseen. Lopulta Hämähäkkimies ja Ryhmä-X onnistuivat muuttamaan hänet takaisin ihmiseksi (ollen kuitenkin vielä osaksi mutantti). Edellä mainitut tapahtumat tapahtuvat sarjan jaksoissa 17 ja 18.
Myöhemmin, jaksossa ”Lopullinen tappaja” (jakso 35) Kingpin palkkaa Landonin uudeksi apurikseen Alistair Smythin tilalle, ja Landon muuttaa Alistairista Lopullisen tappajan (puoliksi ihminen, kyborgi ja mutantti) tuhoamaan Hämähäkkimies. Mutta kaikki ei menekään hyvin, vaan Alistair syyttää edelleen Norman Osbornia isänsä ”kuolemasta” ja lähtee tuhoamaan tätä.
Vaikka Landon pitääkin Alistairin itsensä ohjaamista mielenkiintoisena, määrää Kingpin apurinsa tuomaan Alistairin takaisin ennen kuin tämä tuhoaa Normanin. Hämähäkkimies tulee salaa Alistairin ”takaisin haku joukkoihin” ja saa selville, että Spencer Smythe onkin edelleen elossa ja kertoo tästä Alistairille, joka pakenee syväkäädytetyn isänsä ruumiin kanssa Kingpinin piilopaikasta jättäen näin Kingpinin ja Landonin taakseen lopullisesti.
Dr. Herbert Landon esiintyy tämänkin jälkeen Kingpinin apulaisena ja hänellä ei ole niin suurta roolia esiintymisissään lukuun ottamatta jaksojen ”Kissa” ja ”Musta Kissa” (jaksot 43 ja 44) välillä tapahtuneessa Felicia Hardyn muuttamisessa Super Solder aineen avulla Mustaksi Kissaksi.
Jaksot, jossa Dr. Herbert Landon sarjassa esiintyi:
Terry Brooks
Terry Brooks (s. 8. tammikuuta 1944 Illinois, Yhdysvallat) on yhdysvaltalainen fantasiakirjailija.
Brooks opiskeli englanninkielistä kirjallisuutta Hamilton Collegessa ja toimi valmistumisensa jälkeen juristina. Ensimmäisen romaaninsa "Sword of Shannara" hän julkaisi vuonna 1977. Teos pysyi "New York Timesin" bestseller-listoilla yli viisi kuukautta.
Shannara-sarjaan pohjautuva televisiosarja "The Shannara Chronicles" sai ensiesityksensä vuonna 2016 MTV-kanavalla. Sarjan ovat luoneet Alfred Gough ja Miles Millar.
Kolme ensimmäistä Shannara-kirjaa ovat saatavilla yhteisniteenä nimellä "The Sword of Shannara Trilogy", samoin "The Heritage of Shannara"- ja "The Voyage of the Jerle Shannara" -sarjat. Lisäksi ensimmäinen Shannara-kirja ("Sword of Shannara") on julkaistu kolmeen osaan jaettuna nuorisojulkaisuna. Osien nimet ovat "In the Shadow of the Warlock Lord" (brittiläinen painos nimellä "The Warlock Lord"), "The Druids' Keep" ja "The Secret of the Sword".
Attapu
Attapu (myös Attapeu, Laoksi ອັດຕະປື) on Laosin provinssi, joka sijaitsee maan eteläosassa. Attapun pääkaupunki on Attapu, jota kutsutaan myös nimellä Muang Samakhisai. Attapun pinta-ala on 10 230 neliökilometriä. Vuoden 2015 väestönlaskennassa maakunnassa oli 139 600 asukasta. Alueella asuu keskimäärin 11 ihmistä neliökilometrillä. Attapu jakautuu viiteen eri hallintoalueeseen.
Roy Conacher
Roy Gordon Conacher (5. lokakuuta 1916 Toronto – 29. joulukuuta 1984 Victoria) oli kanadalainen jääkiekkoilija, joka pelasi 11 kautta National Hockey Leaguessa seuroinaan Boston Bruins, Detroit Red Wings ja Chicago Blackhawks. Hyökkääjä Conacher voitti Stanley Cupin Bostonissa kahdesti.
Parhaalla kaudellaan 1948–1949 Roy Conacher teki Chicagolle 26 maalia ja antoi 42 maaliin johtanutta syöttöä. Kaikkiaan hän teki urallaan 226 maalia.
Luettelo taistelukoiraroduista
Tämä on luettelo koiraroduista, joita on käytetty koiratappeluissa. Nykyisin suurin osa näistä koirista on seura- tai harrastuskoiria, mutta esimerkiksi Pakistanissa bully kuttaa käytetään edelleen paikallisissa koiratappeluissa kyläläisten huvitukseksi.
Shanghai Pudongin kansainvälinen lentoasema
Shanghai Pudongin kansainvälinen lentoasema (, ) sijaitsee Pudongin seudun itäpuolella, Shanghaissa, Kiinassa.
Lentoasema avattiin 1. lokakuuta 1999 syrjäyttäen Shanghai Hongqiaon kansainvälinen lentoaseman Shanghain kansainvälisenä lentoasemana ottaen kaikki Shanghain kansainväliset lennot (myös Hongkongin ja Macaon lennot).
Shanghain maglev-juna liikennöi lentoaseman ja keskustan Longyang Roadin metroaseman välillä. Shanghain metron toinen linja yhdistää Pudongin ja Hongqiaon kansainvälisen lentoaseman sekä kaupungin keskustan.
Lentoasema on merkittävä matkustaja- ja rahtiliikenteen keskus. Vuonna 2010 lentoasema käsitteli 3 227 914 tonnia rahtia. Lentoasema on rahtiliikenteen määrällä mitattuna maailman kolmanneksi vilkkain. Matkustajamäärällä mitattuna lentoasema oli vuonna 2010 (40 578 621 matkustajaa) 20. vilkkain. Lentoasema on manner-Kiinan kolmanneksi vilkkain. Joulukuussa 2011 lentoasemalta toimi 87 lentoyhtiötä ja lentoja oli 194 eri kaupunkiin.
Pisa (täsmennyssivu)
Pisa voi tarkoittaa ainakin seuraavia asioita:
Maataistelukone
Maataistelukone (myös rynnäkkökone) on yleensä raskas tai keskiraskas lentokone, joka on suunniteltu tuhoamaan maakohteita. Ensimmäisen kerran maataistelukoneita käytettiin toisessa maailmansodassa.
Toisen maailmansodan jälkeen maataistelukoneita on alettu kutsua rynnäkkökoneiksi niiden tunkeutumiskyvyn vuoksi. Nykyaikaisia rynnäkkökoneita ovat muiden muassa A-10 Thunderbolt II ja Suhoi Su-25.
Ensimmäiset maataistelukoneet eivät olleet kovin hyvin panssaroituja, ja niitä oli vaikea ohjata. Sittemmin niitä paranneltiin, ja neuvostoliittolaiset kehittivät Iljušin Il-2 -koneen. Sen panssari oli todella vahvaa (4–12 mm). Puolustuksena siinä oli eteenpäin ampuvan tykkiaseistuksen ohella yksi taka-ampujan käyttämä konekivääri perässä. Maataistelukoneita käytettiin myös upottamaan sukellusveneitä ja laivoja raskaiden hävittäjäkoneiden ohella.
Prost JS45
Prost JS45 oli Loïc Bigois'n suunnittelema auto, jolla Prost-talli kilpaili Formula 1 -kaudella 1997. Autoa ajoivat pääasiassa ranskalainen Olivier Panis ja japanilainen Shinji Nakano. Panis oli ollut Prostia edeltäneessä Ligier-tallissa kolme edellistä kautta, kun taas Nakanolle kausi oli F1-sarjassa ensimmäinen. Nakano sai ajajan paikkansa lähinnä uuden moottoritoimittajan Mugen-Hondan takia.
Ennen kautta Alain Prost oli ostanut Ligierin Flavio Briatorelta. Prost uudelleennimesi tallin itsensä mukaan. JS45-auto oli suunniteltu ja rakennettu ennen Prostin tuloa talliin.
Kauden alkuvaiheilla auto vaikutti lupaavalta. Kauden 1996 autossa esiintyneet ongelmat muun muassa jarrujen kanssa olivat pääosin ratkaistu. Olivier Panisilla oli hyvä tilaisuus näyttää taitonsa auton ratissa. Hän onnistuikin ajamaan kahdesti palkintosijalle kuudessa ensimmäisessä kilpailussa. Espanjan GP:n jälkeen MM-pistejohdossa ollut Jacques Villeneuve nimesi Panisin jopa yhdeksi loppukauden pääuhakseen.
Ripustusongelman tai rengasrikon takia Panis joutui kovaan kolariin seuraavassa kilpailussa eli Kanadan Grand Prix'ssa. Panisilta murtuivat molemmat jalat, minkä takia hän joutui olemaan seitsemästä seuraavasta kilpailusta sivussa. Panisia korvaamaan tuli Minardi-kuljettaja Jarno Trulli, joka teki sen verran suuren vaikutuksen, että talli teki hänen kansaan seuraavaksi kaudeksi sopimuksen. Trullin kauden kohokohta oli Itävallan Grand Prix, jossa hän johti suurimman osan kilpailua, mutta joutui keskeyttämään moottoririkon takia. Kokematon Nakano onnistui myös keräämään muutamia pisteitä, mutta palattuaan auton rattiin Luxemburgin GP:ssä Panis teki ajollaan pisteille selväksi, ettei japanilainen uhkaisi hänen ensi vuoden paikkaansa tallin kilpakuljettajana.
Talli sijoittui valmistajien MM-sarjassa kuudenneksi ja keräsi 21 pistettä.
Kari Nars
Kari Nars (s. 21. elokuuta 1940 Pietarsaari) on kauppatieteiden tohtori, valtiotieteiden lisensiaatti ja kirjailija. Hän on työskennellyt Suomen Pankin kansainvälisenä johtajana (1977–1983), sen jälkeen Helsingin Osakepankin toimitusjohtajana 1984-1985 ja Valtiovarainministeriön rahoitusjohtajana (1986-2000). Kansainvälisessä pankkimaailmassa hän on toiminut Washingtonissa ja Lontoossa sekä Pariisissa Euroopan Neuvoston Kehityspankin puheenjohtajana 1994-2002. Hän on ollut United Powerin merikaapelihankkeen neuvonantajana.
Nars kirjoittanut useita tietoteoksia, kuten Mahtimiesten matkassa (Tammi 2002), Raha ja onni (Pengar och lycka, Tammi 2006), Miten miljoonia huijataan. Suurpetkuttajien värikäs historia (Tammi 2009), joka ilmestynyt kahdeksalla kielellä sekä Mauno Koivistoa käsittelevän teoksen Mauno - Optimistinen pessimisti (Standpoint 2017)..
Lempisaari
Lempisaari () on kartano ja maatila Naantalissa.
Lempisaaren kartano sijaitsee entisen Askaisten kunnan lounaisreunassa. Lempisaari oli keskiajalla saari, mutta sillä on ollut maayhteys mantereeseen ilmeisesti jo satoja vuosia. Pinta-alaltaan Lempisaari on noin 400 hehtaaria. Pinta-alasta on metsiä ja kallioita noin 3/4 ja peltoa sekä niittyä 1/4. Kartano sijaitsee melko keskellä saarta loivassa rinteessä.
Keskiajalla saari kuului Lempisten kylään, ja kartanon, tai sen paikalla olleen rakennuksen, omisti Turun piispa. Uskonpuhdistuksessa 1500–luvulla kirkon omaisuus siirrettiin kruunulle ja samoin myös Lempisaari. Juhana-herttua lahjoitti sen tyttärelleen Sofia Gyllenhielmille vuonna 1577. Sofian äiti oli Kaarina Hannuntytär. Sofian aviomies oli Pontus De la Gardie, ruotsalainen mutta Ranskassa syntynyt sotapäällikkö. Sofia ja Pontus asuivat kuitenkin pääasiassa Räävelissä eli Tallinnassa, ja Lempisaari oli heille vain yksi tilus muiden joukossa.
Heidän tyttärensä Brita Pontusdotter De la Gardie avioitui Ruotsin valtion varainhoitajan Jesper Mattsson Krusin kanssa. He asuivat sekä Tukholmassa että Lempisaaressa. Britan ja Jesperin jälkeläisten omistuksessa ja käytössä Lempisaari oli toista sataa vuotta, kunnes Lempisaaren osti Louhisaaren rikas isäntä Herman Klaunpoika Fleming vuonna 1764.
Herman Fleming rakennutti yhä nykyisinkin asuinkäytössä olevan Lempisaaren kartanon, joka valmistui vuonna 1767. Talo on kaksikerroksinen ja rakennettu kivestä, ja muistuttaa arkkitehtuuriltaan jonkin verran Louhisaaren kartanoa. Arkkitehdista ei ole varmuutta, mutta otaksutaan hänen olleen silloinen Turun kaupunginarkkitehti Christian Friedrich Schröder.
Herman Flemingin isä oli Teijon ruukin patruuna ja Louhisaaren omistaja Klaus Hermaninpoika Fleming. Hermanin ensimmäinen puoliso oli kansliapresidentti Fredrik Gyllenborgin tytär. Hermanin loistokas ja tuhlaileva elämä kärsi taloudellisen haaksirikon vuonna 1781.
Vuonna 1823 Lempisaaren omistajaksi tuli Lars Gabriel von Haartman, salaneuvos ja senaatin talousosaston varapuheenjohtaja. Hän oli aikanaan Suomen suuriruhtinaskunnan vaikutusvaltaisin henkilö, rinnastettavissa nykyjärjestelmän pääministeriin. Kartano on pysynyt von Haartmanin suvulla siitä lähtien. Edellinen isäntä, vuonna 1998 edesmennyt professori Lars von Haartman, oli maailmankuulu ornitologi, joka tutki Lempisaaren lintuja noin kuuden vuosikymmenen ajan. Nykyinen isäntä on Jan Gunnar von Haartman.
Vuonna 2009 Museovirasto määritteli Lempisaaren yhdeksi Suomen valtakunnallisesti merkittävistä rakennetuista kulttuuriympäristöistä.
Lempisaari siirtyi osaksi Maskun kuntaa vuonna 2009 tapahtuneen kuntaliitoksen johdosta. Vuonna 2011 se kuitenkin liitettiin lopulta Naantaliin.
Grand Marais
Grand Marais voi viitata seuraaviin maantieteellisiin kohteisiin:
Tohveli
Tohvelit eli tossut ovat pehmeät vapaa-ajan sisäjalkineet. Niiden materiaalina voidaan käyttää esimerkiksi mokkanahkaa tai huopaa. Tohveleissa voi olla pehmeä vuori ja karvakoristeita. Suomalaisia tohveleita ovat muun muassa Suomen Kumitehdas Oy:n Lieksassa, Pälkäneellä ja Vesannolla valmistamat Reinot ja Ainot.
Grand Marais (Kanada)
Grand Marais on noin 340 asukkaan kylä Winnipegjärven eteläaltaan itärannalla Manitoban provinssissa Kanadassa. Kylä sijaitsee Grand Beach Provincial Parkin länsilaidalla, ja on suosittu kesänviettopaikka. Matkailu on kylän pääelinkeino.
Terve vaan!
Terve vaan! on kuusi kertaa vuodessa ilmestyvä ilmaisjakelulehti Päijät-Hämeessä; lehteä jaetaan muualla maassa parillakymmenellä paikkakunnalla joissain apteekeissa. Terveyteen keskittyvää lehteä toimittaa sanomalehti Itä-Häme. Lehden levikki on 111 000 kappaletta.
Hihaton paita
Hihaton paita on paita, jossa ei ole hihoja. Tavallisesti naisten käyttämistä hihattomista ylävartalon pukimista käytetään nimitystä toppi. Toppi tarkoittaa erilaisia puseron tai aluspaidan tapaan käytettäviä, tavallisesti hihattomia ja kauluksettomia ylävartalon pukimia. Hihattomia paitoja käytetään erityisesti urheilussa ja liikunnassa, mutta esimerkiksi jalkapallossa ne on kielletty.
Yleisimpiä naisten toppimalleja ovat niskan takaa solmittavat halterneck-topit, ohutolkaimiset eli spagettiolkaimiset topit. On myös yksiolkaimisia ja täysin olkaimettomia tuubitoppeja.
Paul Jewell
Paul Jewell (s. 28. syyskuuta 1964, Liverpool, Englanti) on englantilainen jalkapallovalmentaja ja entinen hyökkääjä.
Paul Jewell on Liverpoolin kasvatti pelaajana mutta hän ei koskaan pelannut yhtään peliä Liverpoolissa. Liverpoolista hän siirtyi vuonna 1984 Wigan Athleticin pelaajaksi. Vuonna 1988 hän siirtyi Bradford Cityn pelaajaksi, missä hän vietti melkein vuosikymmenen.
Vuonna 1998 hän aloitti valmennusuransa Bradfordissa johtaen joukkueen nousuun valioliigaan. Kauden 2000–2001 hän vietti Sheffield Wednesdayn managerina ilman suurempaa menestystä. Vuonna 2001 Jewell siirtyi Wigan Athleticin manageriksi. Jewellin johdolla rugbysta tunnettu Wigan nousi myös Englannin jalkapallokartalle. Kaudella 2002/03 Jewell luotsasi Wiganin Englannin 2. divisioonan mestariksi ja kauden 2004/05 päätteeksi seura nousi ensimmäistä kertaa historiassaan Valioliigaan. Debyyttikausi pääsarjassa sujui odotuksia paremmin ja menestystä tuli myös liigacupissa Wiganin edettyä aina finaaliin saakka. Manchester United oli kuitenkin seuralle liikaa ja pokaali jäi haaveeksi. Jewell erosi tehtävästään keväällä 2007 säilytettyään Wiganin maalierolla Valioliigassa.
Jewell palasi valmennustehtäviin marraskuussa 2007, kun valioliigan jumbojoukkue Derby County palkkasi hänet Billy Daviesin seuraajaksi. Jewell ei onnistunut pelastamaan Derbya putoamiselta, vaan ainoastaan 11 pistettä koko kaudella kerännyt seura putosi kauden 2007/08 päätteeksi Mestaruussarjaan.
Kausi 2008/09 toiseksi korkeimmalla sarjatasolla alkoi Jewellin ja Derbyn osalta kehnosti ja lopulta joulukuun lopulla 2008 Jewell jätti tehtävänsä Derbyn päävalmentajana.
Tammikuussa 2011 Jewell palasi valmennustehtäviin parin vuoden tauon jälkeen, kun Mestaruussarjassa sijalle 19 juuttunut Ipswich Town palkkasi hänet päävalmentajakseen. Jewellin johdolla Ipswich säilytti sarjapaikkansa ja jatkoi kaudella 2011/12 myös Mestaruussarjassa. Tulokset eivät kuitenkaan juuri parantuneet ja kausi päättyi 15. sijaan. Seuraava syksy oli aiempia murheellisempi ja Ipswichin juututtua Mestaruussarjan jumbosijalle, sai Jewell jättää paikkansa lokakuun lopulla 2012.
Little George Island
Little George Island on pieni saari ja luonnonsuojelualue Winnipegjärven pohjoisaltaassa, noin 40 kilometriä länteen Poplar Riverin intiaanireservaatista. Saaren ja suojelualueen pinta-ala on vain 15 hehtaaria. Saari on matala ja tasainen, ja siellä kasvaa vain muutamia puita.
Saari kuuluu osana Manitoban provinssin ekologisten suojelualueiden ohjelmaan. Se valittiin suojelukohteeksi, sillä sen hiekkarannat ovat tärkeitä lintujen pesimisalueita. Saarella pesii vuosittain kesä–elokuussa tuhansia lintuja. Saaren lähestyminen tai sille maihinnousu tänä aikana ei ole suositeltavaa.
Saari on myös eteläisin tunnettu lapasotkan pesimisalue Manitobassa. Muita saarella pesiviä lajeja ovat räyskät ja kalatiirat.
Itä-Häme (sanomalehti)
Itä-Häme on Heinolan seudulla Itä-Hämeessä ilmestyvä paikallinen sanomalehti. Kuusi kertaa viikossa jaettavan lehden levikki on 11 813. Se on perustettu vuonna 1927 Sysmässä, mutta nykyään Mediatalo ESAan kuuluvan lehden toimitus sijaitsee Heinolassa. Lehti painetaan Lahdessa. Itä-Hämeen päätoimittaja on Jari Niemi.
Dit Clapper
Aubrey Victor "Dit" Clapper (9. helmikuuta 1907 Newmarket, Ontario, Kanada – 21. tammikuuta 1978 Newmarket, Ontario, Kanada) oli ammattimaisen jääkiekon varhaisia suuria nimiä. Boston Bruinsin organisaatiossa hänestä tuli ensimmäinen National Hockey Leaguen pelaaja, joka sai täyteen 20 sarjakautta. Hän menestyi niin hyökkääjänä kuin puolustajanakin; tähtiviisikoihin hän pääsi sekä oikean laitahyökkääjän että puolustajan tonteilta.
Steadicam
Steadicam on Garrett Brownin kehittämä, tärinättömän video- ja filmikuvaamisen mahdollistava mekaaninen kuvanvakain, jota käytetään yleisesti liikkeessä sen sijaan, että käytettäisiin staattista jalustaa, tai tärisevää käsivarakuvausta. Steadicamilla voidaan korvata myös dolly-ajot, sillä se on ulottuvampi, ketterämpi käyttää, eikä sitä tarvitse erikseen "pystyttää". Se on ollut vuoden 2000 lokakuusta saakka yhdysvaltalaisen The Tiffen Companyn rekisteröity tavaramerkki. Monet yhtiöt valmistavat myös kopioita Steadicamista, tunnetuimpana Glidecam ja eemov.
Nurmijärven kirkonkylä
Nurmijärven kirkonkylä on Nurmijärven kunnan taajama, jossa on noin 8 000 asukasta. Kirkonkylä sijaitsee kahdeksan kilometriä Rajamäeltä, 13 kilometriä Röykästä ja 16 kilometrin päässä kunnan suurimmasta taajamasta Klaukkalasta.
Nurmijärven kirkonkylällä on paljon palvelualan työpaikkoja. Kylän kunnallisia palveluita ovat muun muassa kunnanvirasto, kirjasto, tori ja pääterveysasema. Muita palveluita ovat elokuvateatteri, keilahalli ja linja-autoasema. Kunnan suurinta yritysaluetta, Ilvesvuorta, rakennetaan kirkonkylän lähelle moottoritien varteen. Kylällä on myös kaksi alakoulua (Maaniitun koulu ja Lukkarin koulu), yhdistetty yläkoulu ja lukio (Nurmijärven yhteiskoulu) sekä erityiskoulu.
Aleksis Kiven tiellä on Nurmijärven kirkko (1793) ja hautausmaa, vanha pappila, Lukkarila sekä Nurmijärven ensimmäisen koulumestarin Malakias Costianderin talo Mäntylä. Costiander oli Aleksis Kiven opettajana. Kirkon lähellä oli myös aikoinaan Albin Koposen perustama Suomen ensimmäinen lääketehdas.
Raha ja onni
Raha ja onni on Kari Narsin kirjoittama kirja onnellisuudesta. Kirjaansa varten Nars perehtyi uusimpiin filosofian, psykologian, sosiologian ja taloustieteen piirissä tehtyihin tutkimuksiin. Teoksen on ruotsinkielisestä käsikirjoituksesta "Pengar och lycka" suomentanut Juha Peura.
Merkittävä osa ihmisten elämästä kuluu työnteossa. Tyhjänpäiväinen työ voi aiheuttaa onnettomuutta ja depressiota. Yritykset tehostavat jatkuvasti toimintaansa kustannuksien leikkauksilla ja henkilökunnan vähentämisellä: epävarmuus työpaikasta aiheuttaa onnellisuusasteen heikkenemistä. Ihmisten tyytyväisyys tuloihinsa riippuu toisiin tehdyistä vertailuista: tuloerot vähentävät onnellisuutta.
Suomalaiset käyttävät eniten aikaa vapaa-ajastaan television katseluun. Kauniit ja rikkaat ihmiset saavat tavallisen kansalaisen elämän näyttämään harmaalta ja vaatimattomalta. Mainonnan tavoite on usein herättää tyytymättömyyttä: mainoksiin on sisäänrakennettu viesti, jonka mukaan jos sinulla ei ole jotain tuotetta olet epäonnistunut.
Tavaroiden ja palveluiden merkitys yleensä yliarvioidaan, ja omistamisen viehätys katoaa nopeasti. Koska aikaa on niukasti, ei ole aikaa käyttää hankkittuja tavaroita, jolloin niistä ei ole mitään hyötyä. Suomalainen kulttuuri yllyttää ihannoimaan kuluttamista ja etenemään kovaa vauhtia: shoppailemaan.
Takashima
Takashima () on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin luoteisosassa Biwajärven rannalla Ōtsun pohjoispuolella. Takashimassa on 49 975 asukasta (vuonna 2017) ja sen pinta-ala on 693,05 neliökilometriä.
Takashima on laaja kaupunki, joka syntyi, kun Takashiman, Adogawan, Imazun, Kutsukin, Makinon ja Shin-Asahin kunnat yhdistyivät vuonna 2005 uudeksi Takashiman kaupungiksi. Suuri osa kaupunkia on maaseutumaista, ja maasto vaihtelee lännen vuoristosta laskeutuen itään päin Biwajärven ranta-alangoille. Korkeimmat huiput kohoavat lähes tuhannen metrin korkeuteen.
Biwajärven pohjoisosan rannat ovat säilyneet hyvin uimakelpoisina. Niinpä Takashiman hiekkarannat houkuttelevat kesäisin lomailijoita.
Talvella alueen vuorilla sataa paljon lunta. Kaupungissa on useita laskettelukeskuksia.
JR Nishi-Nihon -yhtiön Kosei-linja kulkee Kiotosta Takashiman kautta Ōmi-Shiotsuun, josta on yhteys edelleen Japaninmeren rannikkokaupunkeihin. Kaupungin alueen asemat ovat Ōmi-Takashima, Adogawa, Shin-Asahi, Ōmi-Imazu, Ōmi-Nakashō ja Makino.
Biwa-järven rannikolla Ōtsusta Fukuin prefektuurin Tsurugaan kulkee valtatie 161, jonka yhteyteen kuuluvat myös Takashima-ohitustie ja Kohoku-ohitustie. Poikittainen yhteys on tie 303, joka johtaa Japaninmeren rannikolta Obamasta Gifuun.
Vuorikuisma
Vuorikuisma ("Hypericum montanum") on Euroopassa ja Pohjois-Afrikassa tavattava kuismakasvi. Suomessa laji on äärimmäisen harvinainen ja rauhoitettu kasvi.
Vuorikuisma on yksittäisvartinen ja kasvaa 30–80 cm korkeaksi. Varsi on lähes tai täysin haaraton, liereä ja kalju. Varsilehdet ovat ruodittomia, 3–6 cm pitkiä, puikeita ja herttatyvisiä. Lehdet ovat laidoilta ja alta harvaan karheakarvaisia. Lehtien laidat ovat pikitäpläisiä, ylemmät lehdet kuultotäpläisiä. Kukinto on hyvin lyhythaarainen ja harvakukkainen. Täysin keltaisten kukkien verholehdet ovat suikeita ja niiden laidat selvästi ripsihampaisia, terälehdet juovattomia, nystyttömiä ja täplättömiä. Vuorikuisma kukkii heinä-elokuussa.
Mäkikuismasta ("Hypericum perforatum") ja särmäkuismasta ("Hypericum maculatum") vuorikuisman erottaa varren avulla: vuorikuisman varsi on särmätön. Karvakuismasta ("Hypericum hirsutum") vuorikuisman erottaa kaljun varren, herttatyvisten lehtien ja ripsihampaisten verholehtien avulla.
Lauhkeilla alueilla viihtyvää vuorikuismaa tavataan suurimmassa osassa Eurooppaa sekä Pohjois-Afrikassa. Levinneisyysalue ulottuu Espanjasta Länsi-Venäjälle ja Kaukasukselle, pohjoisessa Länsi-Norjaan ja Keski-Ruotsiin. Suomessa vuorikuisma kasvaa ainoastaan pienellä alueella Lohjalla, josta laji löydettiin ensi kerran vuonna 1888. Lohjalla vuorikuisman kasvupaikkoja on seitsemän, joilla kasvaa yhteensä noin kolmesataa yksilöä.
Vuorikuisma on selkeä kalkinsuosija. Suomessa kasvupaikat ovat lievästi happamilla, kalkkipitoisilla ja korkeilla etelärinteillä. Suomessa lajin suurin uhka on kesämökkirakentaminen, sillä huomattava osa esiintymistä sijaitsee mökkitonteilla ja tienvarsissa. Uhkatekijä on myös kasvupaikkojen liika metsittyminen.
Gay
Gay voi tarkoittaa seuraavia:
LAFTA
LAFTA (, esp, Asociación Latinoamericana de Libre Comercio, suom. Latinalaisen Amerikan vapaakauppajärjestö) oli Montevideon sopimuksella vuonna 1960 solmittu vapaakauppa-alue, johon kuuluivat Argentiina, Brasilia, Chile, Meksiko, Paraguay, Peru ja Uruguay. Allekirjoittajien tavoitteena oli yhteismarkkina-alueen luominen Latinalaiseen Amerikkaan.
Vuonna 1970 LAFTA laajeni käsittämään myös Bolivian, Kolumbian, Ecuadorin ja Venezuelan. Vuonna 1980 LAFTAsta tuli Latin American Integration Association (LAIA), (esp. Asociación Latinoamericana de Integración, ALADI). Kuuba liittyi järjestön jäseneksi 1999.
Vapaakauppa-alueen toteuttamiseksi "Latinalaisen Amerikan Vapaakauppajärjestö", nykyisin siis "Latinalaisen Amerikan Yhteistyöjärjestö", perusti useita eri instituutioita, joiden kautta se harjoitti toimintaansa. Tällaisia instituutioita olivat ulkoministerikokous, jäsenmaiden yhteinen yleiskokous sekä toimeenpanevan neuvoston kokous. Järjestö suunnitteli toimintansa tehostamiseksi uusien instituutioiden perustamista.
LAFTA-sopimuksessa oli myös merkittäviä rajoituksia. Sopimus käsitti ainoastaan tuotteet ja tavarat, ei palveluita. Se ei myöskään sisältänyt talouspolitiikan yhtenäistämistä. Järjestön toiminta politiikan ja talouden alalla oli EU:hun verrattuna rajoittunutta.
Mortadella
Mortadella on italialainen sylinterin muotoinen kypsennetty leikkelemakkara. Sen vaaleanpunainen massa on koostumukseltaan kiinteää ja hyvin hienojakoista. Se on valkoisten silavapalojen ja usein myös vihreiden pistaasien täplittämää. Mausteina mortadellassa käytetään esimerkiksi myrttiä, mustapippuria, laakerinlehtiä, muskottia ja korianteria. Se valmistetaan joko kokonaan sianlihasta ("puro suino") tai sian- ja naudanlihasta. Maultaan mortadella on mieto.
Mortadella on lähtöisin Bolognasta, Emilia-Romagnan alueelta. Ainoastaan Mortadella Bolognalla on EU:n suojattu alkuperänimitys (SAN). Valkosipulilla ja kanelilla maustettu Mortadella di Prato tulee Toscanasta. Laziossa valmistettava Mortadella di Amatrice poikkeaa muista siten, että se on kevyesti savustettu. Mortadella di fegato (maksamortadella) on tyypillinen Lombardian alueen tuote. Se on maultaan voimakkaampaa ja väriltään selvästi tummempaa. Myös monissa maissa, joissa on paljon italialaisperäistä väestöä, valmistetaan mortadellaa.
Mortadellan nimen arvellaan tulevan roomalaisesta makkarasta "farcimen mirtatum" (myrtillä maustettu makkara) tai suuresta huhmaresta ("mortaio"), jossa liha perinteisesti jauhettiin.
Kokonainen mortadella voi painaa jopa 100 kg. Luonnonsuoleen valmistettu mortadella on kuitenkin suurimmillaan 18 kg:n painoinen. Suurikokoinen mortadella voi olla jopa 30 cm halkaisijaltaan. Siinä on rasvaa 33 % ja proteiineja 12 %.
Siivutettu mortadella ei säily hyvänä pitkään. Siksi se pitäisi käyttää mahdollisimman pian siivuttamisen jälkeen.
Mortadella tarjoillaan usein "antipastona" hyvin ohuina siivuina tai kuutioina, sellaisenaan tai leivän kanssa. Sitä voi käyttää myös ruoanlaitossa, esimerkiksi pastakastikkeen osana tai tortellinien täytteenä.
Liha jauhetaan koneellisesti hyvin hienoksi ja sekoitetaan tasaiseksi massaksi vedestä ja rasvasta tehdyn emulsion kanssa. Massaan lisätään silavapaloja (sian poski- ja kaularasvaa), suolaa, mausteita ja reseptin mukaisia muita raaka-aineita, esimerkiksi pistaaseja. Makkaramassa pakataan luonnonsuoleen tai keinotekoiseen kuoreen. Makkaraa kypsennetään uunissa 80-100 °C:n lämmössä, kunnes sen sisuksen lämpötila on vähintään 70 °C. Sen jälkeen se jäähdytetään kylmän ilman ja veden avulla nopeasti 4 °C:n lämpöiseksi.
Lumimetsä
Lumimetsä on kylä Raahen kaupungissa, entisen Vihannin kunnan alueella. Maatalousvaltainen kylä sijaitsee noin 60 kilometriä Raahen keskustasta ja noin 25 kilometriä Vihannin taajamasta.
Lumimetsässä toimi vielä 1990-luvun alkupuolella kauppa ja posti. Lumimetsän ala-aste lakkautettiin vuonna 2005. Koulu ehti toimia vuodesta 1902. Sodan jälkeen Lumimetsässä toimi (jälleen) myös mylly.
Erich von Falkenhayn
Erich von Falkenhayn (11. syyskuuta 1861 – 8. huhtikuuta 1922) oli kenraali ja Saksan kenttäarmeijan päällikkö ensimmäisessä maailmansodassa. Hän johti muun muassa Verdunin taistelua.
Falkenhayn teki pitkän uran sotilaana. Hän palveli muun muassa Kiinassa Boksarikapinan aikana. Vuonna 1913 hän nousi Preussin sotaministeriksi, minkä takia hän oli merkittävä tekijä ensimmäisen maailmansodan synnyssä.
Falkenhayn korvasi Helmuth Johannes Ludwig von Moltken Marnejoen taistelun jälkeen esikuntapäällikkönä. Schlieffen-suunnitelman epäonnistuttua Falkenhayn yritti kukistaa ranskalaiset ja brittiläiset niin kutsutulla "kilvalla merelle". Britit pysäyttivät saksalaiset vasta Ypresin taistelussa.
Falkenhayn piti hyökkäävämmästä taktiikasta läntisellä rintamalla ja teki vain pieniä kampanjoita Venäjää vastaan toivoen, että Venäjä suostuisi erilliseen aselepoon. Tämä johti konfliktiin Paul von Hindenburgin ja Erich Ludendorffin kanssa. Lopulta Falkenhayn sai aikaan massiivisen näännytystaistelun Verdunissa, jossa kuoli satojatuhansia sotilaita. Falkenhayn uskoi "vuodattavansa ranskalaisten veren kuiviin" ja miestappioiden määrä saisi Euroopan johtajat päättämään sodan tai menetykset olisivat suuremmat Ranskalle kuin Saksalle. Suunnitelman epäonnistuttua Hindenburg korvasi Falkenhayn esikuntapäällikkönä.
Sodan loppuvaiheissa Falkenhayn palveli Saksan armeijaa vielä Transilvaniassa, Palestiinassa ja Valko-Venäjällä. Vuonna 1919 hän jäi eläkkeelle armeijasta ja vetäytyi tilalleen, jossa kirjoitti useita kirjoja sodasta ja strategiasta sekä omaelämäkerran.
Joseph Barbera
Joseph Roland "Joe" Barbera (24. maaliskuuta 1911 – 18. joulukuuta 2006) oli yhdysvaltalainen animaatiofilmien tekijä, sarjakuvataiteilija, tuottaja ja William Hannan yhteistyökumppani. Hanna-Barberan studio tuotti monia tunnettuja sarjakuvia ja animaatioita, joista tunnetuimmat olivat "Tom ja Jerry", "Kiviset ja Soraset", "Jetsonit" ja "Scooby-Doo".
New Yorkissa kasvanut Barbera toimi uransa alkuaikoina pankkialalla. Sen jälkeen suuren laman aikana hän teki sarjakuvia "The NY Hits" -lehteen ja 1932 siirtyi Van Beuren Studios -yhtiöön animaattoriksi ja käsikirjoittajaksi. Van Beuren Studion lopetettua 1936 Barbera tapasi seuraavassa työpaikassaan MGM:llä 1930-luvun lopulla tulevan yhteistyökumppaninsa William Hannan. Kumppanukset perustivat vuonna 1957 Hanna–Barbera-animaatiostudion, joka nykyisin tunnetaan nimellä Cartoon Network Studios. Hanna–Barbera-animaatiostudion filmit ja hahmot ovat voittaneet vuosien varrella kahdeksan Emmy-palkintoa.
Barbera kuoli kodissaan Los Angelesissa luonnollisella tavalla 95-vuotiaana 18. joulukuuta 2006. Hänen yhteistyökumppaninsa William Hanna kuoli 2001.
Poplar River
Poplar River voi viitata seuraaviin maantieteellisiin kohteisiin: